《题秋林瞰泉图》
明代·周叙

草堂住在清溪上，雨歇秋林郁森爽。幽人无事日凭栏，俯瞰流泉惬心赏。

泉流百折穿翠微，凉波粼粼秋日辉。飞空琮琤韵琴筑，溅石错落翻珠玑。

幽人对此情怡怿，顿觉烦襟坐来息。一声何处歌沧浪，云水萧萧动来碧。

作者简介：（1392—1452）江西吉水人，字公叙，一作功叙，号石溪。永乐十六年进士。授编修，官至侍读学士，署南京翰林院侍读学士。居禁近二十余年，多所论列，负气节，笃行谊。诏独修辽、金、元三史，力疾诠次不少辍。欲修宋史，不克就而卒。有《石溪文集》。